หุ้นไทยภาคเช้าปิดบวก 7.42 จุด
เช้าวันนี้ดัชนีหุ้นไทยปิดที่ระดับ 1,241.56 จุด เพิ่มขึ้น 7.42 จุด หรือ 0.60% มีมูลค่าการซื้อขาย 17,087.70 ล้านบาท
23 ส.ค. 2555

เช้าวันนี้ดัชนีหุ้นไทยปิดที่ระดับ 1,241.56 จุด เพิ่มขึ้น 7.42 จุด หรือ 0.60% มีมูลค่าการซื้อขาย 17,087.70 ล้านบาท




ดัชนีหุ้นไทยเช้าวันนี้(23 ส.ค.) ปรับตัวเพิ่มขึ้นใกล้แตะจุดสูงสุดเดิมที่ระดับ 1,247 จุด เพราะนักลงทุนคาดหวังมาตรการกระตุ้นเศรษฐกิจของสหรัฐฯที่น่าจะออกมาเร็วๆนี้ รวมทั้งแนวทางการแก้ไขปัญหาหนี้สาธารณะยุโรปที่น่าจะมีความชัดเจนขึ้น โดยดัชนีหุ้นไทยปิดตลาดเช้าที่ระดับ 1,241.56 จุด เพิ่มขึ้น 7.42 จุด หรือ 0.60% มูลค่าการซื้อขาย 17,087.70 ล้านบาท
5 อันดับหุ้นที่มีมูลค่าการซื้อขายสูงสุด1. INTUCH ปิดที่ 70 บาท เพิ่มขึ้น 1.50 บาท หรือ 2.19% มูลค่าการซื้อขาย 1,322.78 ล้านบาท2. ADVANC ปิดที่ 214 บาท เพิ่มขึ้น 5 บาท หรือ 2.39% มูลค่าการซื้อขาย 889 ล้านบาท3. PTT ปิดที่ 338 บาท ลดลง 1 บาท หรือ 0.29% มูลค่าการซื้อขาย 748.59 ล้านบาท4. DTAC ปิดที่ 88.50 บาท เพิ่มขึ้น 1 บาท หรือ 1.14% มูลค่าการซื้อขาย 652.92 ล้านบาท5. PTTGC ปิดที่ 65 บาท เพิ่มขึ้น 1.50 บาท หรือ 2.36% มูลค่าการซื้อขาย 619.42 ล้านบาท
บริษัทหลักทรัพย์(บล.)ฟิลลิป(ประเทศไทย) ระบุว่า ดัชนีหุ้นไทยค่อยๆขยับหาเป้า 1,247 จุด ท่ามกลางแรงผลักดันเดิมเรื่องมาตรการกระตุ้นเศรษฐกิจของสหรัฐฯ ล่าสุดจากการเปิดเผยรายงานการประชุมของธนาคารกลางสหรัฐฯ(เฟด)ยิ่งแสดงโอกาสที่จะออกมาตรการกระตุ้นเศรษฐกิจเร็วๆ นี้ เว้นเสียแต่เศรษฐกิจจะฟื้นตัวขึ้นได้ดีกว่าคาดมาก แต่ยังต้องจับตาการตัดสินใจที่แน่ชัดอีกครั้งจากการประชุมเฟดในกลางเดือนหน้า แม้ข้อมูลเศรษฐกิจที่ดีกว่าคาดบางตัวในช่วงหลังอาจทำให้แรงส่งจากเรื่องดังกล่าวลดลงไปบ้าง แต่ก็ยังไม่หมดไป ขณะที่ด้านยุโรปยังจับตาการแก้ไขหนี้ของกรีซ สเปน อิตาลี ซึ่งความหวังทั้งหลายส่งผลให้ค่าเงินยูโรดีดกลับมาแข็งค่า และดอลลาร์อ่อนตัวลงอย่างรวดเร็ว ขณะที่เงินบาทแข็งค่ามาที่ 31.32 บาทต่อดอลลาร์ ในเช้าวันนี้หนุนให้กระแสเงินทุนต่างชาติ(Fund flow)ยังอยู่ในตลาดหุ้นไทยต่อไป
สำหรับกลยุทธ์การลงทุนในช่วงนี้ กลุ่มที่เน้นเก็งกำไรระยะสั้นต้องเพิ่มความระมัดระวัง และรอขายทำกำไรตามกรอบแนวต้านต่างๆ โดยให้แนวต้านของดัชนีที่ 1,240-1,247 แนวรับ 1,229-1,224 จุด